alexandrainst/scandi-wiki huggingface dataset:
Ullerål skole

Ullerål skole er en barneskole som ligger på Nordsiden i Hønefoss, i bydel Ullerål. Den gamle skolebygningen, som ble innviet i 1956, ble revet i 2018. Et nytt skolebygg ble innviet den 17. august 2020. Ullerål skole er den største barneskolen i Hønefoss.

Elevene fra Ullerål skole sokner også til Hov ungdomsskole, som ligger i samme området av byen. Hønefoss og Ullerål skole ble satt sammen til nye Ullerål skole når Hønefoss skole ble lagt ned.

Historikk 
Ullerål skole avløste Alme skole i 1902, og flyttet inn i en flott skolebygning på toppen av en haug ved veien til Ådal, som det står i beskrivelsen fra den tid. Etter hvert ble denne bygningen for liten, og på midten av 1950-årene ble en ny skole bygget på sletta nedenfor. Etterpå ble den bygningen for liten og de bestemte og bygge en ny skole. Rivingen startet i 2018 og nye Ullerål skole ble offisielt åpnet 17. august 2020.

Navn 
Navnet har skolen og området rundt etter all sannsynlighet fått etter den norrøne guden Ull. Han ble beskrevet som en god bueskytter, og så flink til å gå på ski at ingen kunne kappes med ham. Han ble derfor også kalt skiguden, bueguden og jaktguden. Navn med Ull finnes det mange av i Norge, noe som tyder på at han en gang har vært en mektig gud. Skolen bruker en framstilling av ham i sin logo.

Referanser

Se også 
 Ullerål
 Gamle Ullerål ungdomsskole

Barneskoler i Viken
Norderhov
Skoler i Ringerike
Giovanni Bernaudeau

Giovanni Bernaudeau (født 25. august 1983 i Fontenay-le-Comte) er en fransk, tidligere profesjonell, landeveissyklist. Han syklet hele sin profesjonelle karriere for det franske laget Europcar.

Referanser

Eksterne lenker 
 
 

Franske syklister
Personer fra departementet Vendée
Fødsler i 1983
Saïd Haddou

Saïd Haddou (født 23. november 1982 i Issy-les-Moulineaux) er en profesjonell fransk landeveissyklist.

Lag 
 Auber 93 (2005-2006)
 Bouygues Télécom/Europcar (2007-2012)

Referanser

Eksterne lenker 
 
 

Franske syklister
Personer fra departementet Hauts-de-Seine
In a Free Land

«In a Free Land» er en singel sluppet ut av hardcorebandet Hüsker Dü i mai 1982.

Denne utgivelsen ble gitt ut mens bandet fremdeles kategoriserte seg som hardcore punk.

Låtene ble skrevet av alle de tre medlemmene, Bob Mould, Grant Hart, og Greg Norton. Alle tre er også kreditert for vokalen på låtene.

Singelen ble trykket opp i 2 500 kopier, sammen med et ukjent antall singeler som inneholdt et tekstark.

Alle tre sporene ble i remikset form utgitt på Everything Falls Apart and More CD-en (noe som var nødvendig siden den originale to-spors kassetten hadde gått tapt av fabrikken som ble brukt av plateselskapet).

Sporliste 
Side 1
«In a Free Land» – 2:50
Side 2
«What Do I Want?» – 1:16
«M.I.C.» – 1:07

Referanser 

Hüsker Dü diskografi

Hüsker Dü-sanger
Sanger fra 1982
Singler fra 1982
Johann Tschopp

Johann Tschopp (født 1. juli 1982 i Sierre) er en sveitsisk tidligere profesjonell landeveissyklist.

Meritter 

2003
2.-plass, Sveitsisk Fjell-mesterskap
3.-plass, Sveitsisk Sykkelcross-mesterskap
Sierre–Loye
2004
2.-plass sammenlagt, Østerrike rundt
2005
Suisse Mountain Bike Marathon
2006
2.-plass ungdomstrøya, Tour de Georgia
2009
4. etappe, Tropicale Amissa Bongo
2010
20. etappe av Giro d'Italia
Cima Coppi
2011
15.-plass sammenlagt, Giro d'Italia
2012
Sammenlagt, Tour of Utah
5. etappe
14.-plass sammenlagt, Giro d'Italia

Referanser

Eksterne lenker 
 
 

Sveitsiske syklister
Personer fra kanton Wallis
Nasjonale mestere i terrengsykling
Terrengsyklister
Fødsler i 1982
Etappevinnere i Giro d'Italia
Marit Hjorthaug Andersen

Marit Hjorthaug Andersen (født 28. februar 1978) var på et tidspunkt på 90-tallet en sangerinne fra Sandnes.  Hun bidro på flere plateutgivelser, deriblant flere utgivelser med et band kalt Preacherman's Daughter, men valgte familielivet foran musikken.

Diskografi 
 Faded 2002
 Frame This Moment 2001

Eksterne lenker 
 Preacherman's Daugther på groove.no

Norske sangere
Personer fra Sandnes kommune
Fødsler i 1978
Sébastien Minard

Sébastien Minard (født 12. juni 1982 i Senlis) er en tidligere profesjonell, fransk landeveissyklist. Han syklet fem sesonger for det franske laget  Cofidis, og seks sesonger for AG2R La Mondiale.

Meritter 

2004
1. etappe, Bidasoa Itzulia
Ronde de l'Oise 
2.-plass, La Roue Tourangelle
3.-plass, Paris–Tours U23
2005
10. etappe, Tour de l'Avenir
2007
5.-plass, Étoile de Bessèges
2010
Paris–Camembert

Referanser

Eksterne lenker 
 
 

Franske syklister
Fødsler i 1982
Beñat Albizuri

Beñat Albizuri Aransolo (født 17. mai 1981 i Berriz i Baskerland) er en profesjonell spansk landeveissyklist. Han syklet for det spanske ProTour-laget Euskaltel-Euskadi fra 2005 til 2008.

Eksterne lenker 
 
 

Spanske syklister
Personer fra provinsen Vizcaya
Fødsler i 1981
Husstellskole

Husstellskole er et tidligere skoleslag i Norge for opplæring i matlaging og kvinners gårdsarbeid.

Norsk kvinnesakshistorie
Landets første husmorskole ble opprettet av Fredrik og Minna Wetlesen på Abildsø i 1865. 
Lærer og legefrue Dorothea Christensen var initiativtaker til Norges første skolekjøkken, som startet i Sandefjord i 1890. 
Selskapet for Norges Vel drev lærerinnekurs på Berger skole i Asker.
Kvinnesak-forkjempere som Katti Anker Møller engasjerte seg i saken. 
I 1904 ble Norske Kvinners Nationalråd stiftet. 
Betzy Kjelsberg stiftet Drammen kvinnesaksforening og etablerte Drammen husmorskole.
Landbruksdirektør Fosnes kjøpte med private midler Stabæk gård av redaktør Thommesen i 1908. Landbruksdepartementet overtok stedet og innredet skolen. 
I januar 1909 ble "Statens lærerindeskole i husstell" etablert på Øvre Stabæk gård i Bærum som skiftet navn til Ringstabekk.

Skoler i Norge
Feminisme
Akershus' utdanningshistorie
Kvinnehistorie
Norsk utdanningshistorie
Karl Brodersen

Karl Magnus Brodersen (født 10. oktober 1917, død 6. februar 1998) var en norsk  pedagog, kjent fra Steinerskolen i Oslo.

Han introduserte blant andre Jens Bjørneboe til antroposofien, og flykter med ham til Sverige under den andre verdenskrig (1943).  Brodersen var medredaktør i Horisont (tidsskrift) 1959-1967, og  skrev flere artikler om Antroposofi, blant annet i Libra.

I 1971 ble han lærer på den nystartede Steinerskolen i Bærum på Grav gård. Og han var med å starte lærerutdanning for steinerskolepedagoger i 1981, som fikk navnet Rudolf Steinerhøyskolen.

På sin 80-årsdag ble Karl Brodersen hyllet av norske og utenlandske forfattere  med et festskrift "På sporet av en virkelighet : festskrift til Karl Brodersen", med tema som Rudolf Steiner og antroposofien, karma og reinkarnasjon og teologi. 

Karl Brodersen var bror til sosiologen Arvid Brodersen. Han var gift med Christa Englert (1924-2011).

Utgivelser 
 Underveis.  Essays og artiker 1946-96 (Antropos, 1997)

Referanser

Eksterne lenker 
 Artikler av Karl Brodersen i Libra
 Biografi på tysk

Norske pedagoger
Norske antroposofer
Fødsler i 1917
Dødsfall i 1998
Konstantinos P. Kavafis

Konstantinos Petrou Kavafis  (gresk: Κωνσταντίνος Πέτρου Καβάφης, Konstandínos Pétrou Kaváfis; født 29. april 1863 i Alexandria, død 29. april 1933 samme sted)  var en gresk lyriker, kjent for sine 154 dikt.

Han var gresk-ortodoks, bodde i Liverpool (1870–76) der han skrev sine første engelsk-influerte stykker.  Derpå flyttet familien til Alexandria (1876–82) der han hadde en kortvarig skolegang ved Hermis Lyceum, videre til  Istanbul (1882–86) der Kavafis skrev sine første homofili-hentydende dikt, før han flyttet tilbake til Alexandria for godt.  Der virket han i kort tid for avisen Telegraphos, for den egyptiske børs, og i lengre tid ved teknisk etat inntil 1922.  Hans første utgivelse var 14 dikt (1904).  Han forble i det vesentlige ukjent inntil en omfattende antologi utgitt posthumt 1935.  Kavafis døde av kreft i strupehodet.

Kavafis delte selv dine dikt inn i tre kategorier:
 Historiske dikt — i hovedsak dikt inspirert av den hellenistiske epoken med Alexandria som primært fokus. Andre dikt var inspirert av den gresk-romerske antikken og den bysantinske epoken. Mytologiske referanser er også til stede. Periodene han fokuserer på er preget av nedgang og dekadens.
 Sensuelle dikt — de sensuelle diktene er preget av lyrikk og emosjoner
 Filosofiske dikt

Utgivelser 
 Ποιήματα (Piimata), (Alexandria, 1935)
 Siden jeg ikke kan tale om min kjærlighet (Cappelen, 2002).  Gjendiktning og forord av Kjell Arild Pollestad

Referanser

Eksterne lenker 
 Kavafis' dikt online

Lyrikere
Greske forfattere
Personer fra Alexandria
Personer fra Liverpool
Fødsler i 1863
Dødsfall i 1933
Ulvøybrua

Ulvøybrua er ei veibru i Oslo som forbinder Ulvøya med Mosseveien på fastlandet. Brua er ei hengebru i stål, bygd i 1928, levert av Erik Ruuds mekaniske verksted på Grefsen i Oslo. Brua kostet den gang omkring ¼ million kroner. Hovedspennet er om lag 130 meter, og totallengden er 142,75 meter. Fri seilingshøyde ifølge skilt og sjøkart er 8 m. Sundet mellom Ulvøya og fastlandet kalles Ulvøysund. 

Bruas forbindelse med E 18 Mosseveien er ganske trang, i likhet med brua selv. Av- og påkjøringsfelt er smale, og dette sammen med bussholdeplass på begge sider av Mosseveien, gjør trafikksituasjonen nokså krevende.

Brua benyttes som fiskeområde om sommeren.

Referanser

Eksterne lenker
 

Hengebroer
Veibroer i Oslo
Veier på Bekkelaget
1928 i Norge
Broer åpnet i 1928
Kulturminner i bydel Nordstrand
Oslos samferdselshistorie
Fosnstraumbrua

Fosnstraubrua er ei bru på riksvei 565 i Hordaland. Brua krysser Fosnstraumen mellom øya Radøy i Alver kommune og Fosnøyna i Austrheim kommune. Fosnstraumbrua er 404 meter lang og er den lengste med brofeste i Austrheim. Den ble åpnet i 1989 og avløste fergeforbindelsen mellom Rossneset i Radøy og Hoplandssjøen i Austrheim (startet 1962).

Se også 
 Kilstraumbrua (205 meter lang, åpnet i 1971)
 Ulvøybrua (35,7 meter lang, åpnet i 1971)
 Liste over broer i Norge
 Liste over broer i Norge etter lengde

Referanser

Eksterne lenker 
 Austrheim kommune: Fosenstraumbrua

Fritt frambygg-broer
Veibroer i Vestland
Veier i Alver
Veier i Austrheim
1989 i Norge
Broer åpnet i 1989
Naturens tålegrense

Naturens tålegrense var et begrep som ble benyttet for å dimensjonere forurensingsreduserende tiltak. Den mest utbredte anvendelsen var ved reduksjon av utslipp til luft av svovel og nitrogen, for å redusere forsuring og overgjødsling. Ved Stortingsmeldingen om norsk klimapolitikk Meld. st. 21 (2011–2012) fikk begrepet nytt innhold som et mål på naturens bæreevne og rensekapasitet.

Tradisjonell betydning
Tålegrenseberegningene ble for eksempel benyttet for å bestemme de enkelte landenes utslippsmål i Gøteborg-protokollen.

For Norge er det beregnet tålegrenser for forsuring fra sterke syrer til overflatevann og skogsjord, og for overgjødsling av vegetasjon med nitrogen.

Begrepet naturens tålegrense var tidligere særnorsk. En mulig forklaring er dypøkologiens innflytelse over norsk samfunnsliv. Beste oversettelse til engelsk var critical load (kritisk belastning), mens det mindre presise carrying capacity (økologisk bæreevne) også har vært benyttet. Tilsvarende blir begrepet oversatt til kritisk belastningsgräns på svensk, og i mer spesifikk form kritisk tålegrænse for forsuring på dansk og kritischen Säureeintragsraten på tysk.

Ny betydning
I 2009 ble et nytt konsept «planteray boundary» lansert av Stockholm Resilience Centre. Konseptet ble brukt i grunnlagsdokumentet for FNs toppmøte i Rio 2012, og fikk norsk oversettelse «naturens tålegrense» i stortingsmeldingen Norsk klimapolitikk. 

Stockholm Resilience Centre identifisert i 2009 ni tålegrenser: Klimaendringen, raten av tapt biologisk mangfold, biogeokjemisk syklus (både nitrogen og fosfor), ozonnedbryting i stratosfæren, forsuring av havet, globalt vannforbruk, endring i arealbruk, atmosfærisk partikkelbelastning og miljøgifter. Anslaget er at menneskelig aktivitet allerede har overskredet tålegrensen for klimaendring, for raten av tapt biologisk mangfold, og for endringer i det globale nitrogenkretsløpet. Menneskeheten nærmer seg raskt tålegrensen for det globale fosforkretsløpet, globalt vannforbruk, forsuring av havet, og global endring i arealbruk.

I 2015 publiserte Senteret en oppdatert versjon i et bredt samarbeid med andre forskere.

I 2022 foreslo en gruppe forskere tilknyttet Senteret en første kontrollvariabel for Introduksjon av nye stoffer.

Referanser

Eksterne lenker
 Miljøstatus i Norge: Overskridelser av naturens tålegrense

Miljøvern
D.H. Peligro

Darren Henley «Peligro» (født 9. juli 1959, død 28. oktober 2022) var en amerikansk trommeslager som blant annet spilte i Dead Kennedys og Red Hot Chili Peppers. Han ledet også sitt eget band, Peligro.

Foruten en kort periode med Red Hot Chili Peppers i 1988, var han trommeslager for Dead Kennedys i periodene 1981–1986, 2001–2008, 2009–2022. Han medvirket på albumene Plastic Surgery Disasters, Frankenchrist og Bedtime for Democracy, samt EP-en In God We Trust og samlingen Give Me Convenience or Give Me Death.

Peligro ga ut albumene Welcome to America og Sum of Our Surroundings; sistnevnte ble kåret til årets beste plate i US Independent Music Awards. Han samarbeidet også med band som Nailbomb, Reverend Jones and the Cool Aid Choir og Al Sharpton's Hair and the Hellions. I 1984 spilte han inn en punkrock-versjon av Jimi Hendrix-sangen «Purple Haze»; innspillingen ble nominert til en Grammy Award.

Den 28. oktober 2022 døde D.H. Peligro i sitt hjem i Los Angeles, av en hjerneskade forårsaket av et fall.

Galleri

Referanser

Eksterne lenker 
 
 
 

Trommeslagere fra USA
Medlemmer av Red Hot Chili Peppers
Personer fra St. Louis
Gode Ord Dør Sist

Gode Ord Dør Sist (G.O.D.S.) er en musikkgruppe innen genrene hiphop og rap. Gruppen består av Erik Bruset (Børek) og  Trond Wiger (Tfuzz). De produserer musikk i GODSterminalen, like ved E. C. Dahls bryggeri på Lamon i Trondheim. De har bidratt på et stort antall plater, samlealbum og mixtapes, i tillegg til flere offisielle utgivelser.
De ga ut LP-en "Gode Ord Dør Sist" i 2009, og ga ut "Svart Jord" 24. november 2012. Bruset er også kjent som medeier av vinylbutikken Fatback, og  DJ med blant annet klubbkonseptene Sjøkasnkom!? og The Message. Trond Wiger ble valgt til fylkeskunstner for 2012. Begge er aktive kursholdere innen tekstskriving og DJ-ing. De har vært medarrangarører av Hiphopfestivalen 2xH, reggaefestivalen Jamrock og flere Open Mic sesjoner.

Opptredener
Gruppen spilte første gang sammen i 1995. De opptrådte på supportkonserter for  Public Enemy (1999), Wu-Tang, Xzibit, Beatnuts, Sage Francis og Tha Alkaholiks. De har turnert i Norge og Tyskland og hadde tre konserter i New York (2012). De var med på hiphopfestivalen 2xH gjentatt ganger (2000, 2002, 2004, 2007, 2009). De har også opptrådt i regi av Rikskonsertene.   8. mai 2007 opptrådte de i forbindelse med demonstrasjon til støtte for Eugene Ejike Obiora og opptrådte på Moldejazz i 2007.

Diskografi
 Bovak - 7" (2002)
 Slentre - CD–singel (2003)
 Kjenn varmen - CD–singel (2005)
 Trondheim - CD–singel (2005)
 Glade jul - CD-trippelsingel (2006)
 Gode Ord Dør Sist - LP–album (2009)
 VrakGODS – CD-gatealbum (2010)
 Kroa - 7" (2012)
 Svart jord - LP-album (2012)
 GODSstickers - 7" (2013)

Referanser

Eksterne lenker 
 
 Gode Ord Dør Sist på Rockipedia
 Yo! Shakespeare i Adresseavisen 2007-01-16

Norske hiphopgrupper
Schwarzwald

Schwarzwald er en skogkledd fjellkjede i Baden-Württemberg sørvest i Tyskland. Området grenser til Rhindalen i vest og sør. Den høyeste toppen i Schwarzwald er Feldberg (1493 moh.). Schwarzwald var tidligere dominert av bøk og edelgran. Begge arter kaster skygge og det betydde at skogen var tett og mørk, og derav navnet Schwarzwald – den svarte skogen.

Geografi 
Geologisk består Schwarzwald av et sandsteinlag over en kjerne av gneis. I siste istid ble Schwarzwald formet av isbreer, og flere dalgryter, bl.a. Mummelsee, har sitt opphav fra denne perioden. Av elver i Schwarzwald finner man Donau (som har sitt utspring her), Enz, Kinzig, Murg, Neckar og Rench. Schwarzwald er en del av det kontinentale vannskillet mellom Atlanterhavet (Rhinen) og Svartehavet (Donau).

Skogene består hovedsakelig av furu og gran, noe blir dyrket i kommersielle monokulturer. Hovednæringen i området er derimot turisme. På grunn av trehogst og arealbruk er skogen i dag bare en brøkdel av den en gang har vært. Skogen er i tillegg hardt rammet av sur nedbør. Orkanen Lothar rotveltet flere kvadratkilometer med skog på fjelltoppene i 1999. Dermed ble mange av de høye toppene helt bare, og i dag finner man bare kratt og unge furutrær her.

Attraksjoner 

Byene Freiburg og Baden-Baden er populære turistmål på vestsiden av Schwarzwald. I skogen finner man byer og landsbyer som Bad Herrenalb, Baiersbronn, Freudenstadt, Gengenbach, Schramberg, Staufen, Titisee-Neustadt, Hausach og Wolfach. Andre populære destinasjoner er fjell som Feldberg, Belchen, Kandel og Schauinsland, innsjøene Titisee og Schluchsee og fossen Triberg (ikke den høyeste, men den mest kjente fossen i Tyskland).

Vogtsbauernhöfe er et friluftsmuseum som viser livet til bønder i området på 1500- og 1600-tallet. Deutsches Uhrenmuseum (det tyske klokkemuseet) i  Furtwangen viser historien til klokkeindustrien og urmakerne.

Referanser

Eksterne lenker 
 
 Turistinformasjon 
 Bildelenke 
 blackforestinfo.com
 Bildelenke
 Webkamera i Schwarzwald

Tysklands geografi
Baden-Württembergs geografi
Fjellkjeder i Europa
Skoger
Wimbledon-turneringen 2000

Wimbledon-turneringen 2000 ble avviklet mellom 26. juni og 9. juli i London og er en Grand Slam-turnering i tennis på gress. Amerikanske Pete Sampras vant sin  fjerde strake singletittelen i Wimbledon for herrer og sin sjuende totalt. Singleturneringen for damer ble vunnet av amerikanske Venus Williams, hun vant også damedoublen sammen med sin søster Serena Williams. Det australske doubleparet Todd Woodbridge / Mark Woodforde vant doubleturneringen for herrer og Donald Johnson og Kimberly Po vant mixeddoublen.

Menn

Kvartfinaler

Semifinaler

Finale

Kvinner

Kvartfinaler

Semifinaler

Finale

Eksterne lenker 
 ITF Menn, Kvinner

Wimbledon-turneringen
Tennis i 2000
Sport i England i 2000
Benelux Tour

Benelux Tour er et etapperitt på sykkel i Nederland og Belgia som ble arrangert første gang i 2005 som en del av UCI ProTour. Rittet foregår i august og erstattet Nederland rundt.

Fra 2005 til 2016 het det Eneco Tour etter sponsoren av rittet, elektrisitetsleverandøren Eneco Energie, og fra 2017 til 2020 var BinckBank sponsor.

Vinnere

Eksterne lenker
Rabbit Don’t Come Easy

Rabbit Don't Come Easy er det tyske power metal-bandet Helloweens tiende studioalbum.

Trommeslageren Mark Cross ble nødt til å forlate bandet på grunn av kronisk tretthetssyndrom og spilte derfor trommer kun på sangene «Listen to the Flies» and «Don't Stop Being Crazy». Mark Cross gjorde flere forsøk på å spille inn trommene på albumet, men hadde ikke nok energi og krefter til å fullføre det. Motörhead-trommeslageren Mikkey Dee (tidligere King Diamond)  spilte inn trommene på resten av albumet, men var aldri et fast medlem. Stefan Schwarzmann spiller trommene på bonussangene.

Sporliste
 «Just a Little Sign» (4:26)
 «Open Your Life» (4:30)
 «The Tune» (5:37)
 «Never be a Star» (4:12)
 «Liar» (4:56)
 «Sun 4 the World» (3:58)
 «Don't Stop Being Crazy» (4:21)
 «Do You Feel Good» (4:24)
 «Hell Was Made in Heaven» (5:34)
 «Back Against the Wall» (5:46)
 «Listen to the Flies» (4:54)
 «Nothing to Say» (8:35)
Den europeiske utgaven hadde bonussangen «Far Away», men den japanske hadde bonussangen «Fast As a Shark» som er en coverlåt av det tyske speed metal-bandet Accept.

Personell 
Andi Deris – Vokal
Michael Weikath – Gitar
Sascha Gerstner – Gitar
Markus Grosskopf – Bass
Mikkey Dee – Session trommer
Mark Cross – Trommer  på «Listen to the Flies» and «Don't Stop Being Crazy»
Stefan Schwarzmann – Trommer på bonusspor

Referanser

Eksterne lenker   
 

Helloween-album
Musikkalbum fra 2003
Wimbledon-turneringen 2001

Wimbledon-turneringen 2001 ble avviklet mellom 25. juni og 9. juli i London og er en Grand Slam-turnering i tennis på gras. Singleturneringen for damer ble vunnet av amerikanske Venus Williams som forsvarte sin tittel fra fjorårets turnering. Goran Ivanišević vant sin førte tittel i sin fjerde singlefinale i Wimbledon. Det amerikanske doubleparet Donald Johnson / Jared Palmer vant doubleturneringen for herrer og damedoublen ble vunnet av Lisa Raymond og Rennae Stubbs. Lukas Friedl og Daniela Hantuchova vant mixeddoublen.

Menn

Kvartfinaler

Semifinaler

Finale

Kvinner

Kvartfinaler

Semifinaler

Finale

Eksterne lenker 
 ITF Menn, Kvinner

Wimbledon-turneringen
Tennis i 2001
Sport i England i 2001
Hotel Kong Carl

Hotel Kong Carl er et hotell i Sandefjord i Vestfold. Bygningen i Torggata 9 ble oppført i 1690, og allerede fra 1721 fungerte huset som herberge. I dag er dette tradisjonsrike hotellet nyoppusset, eies av Eric Sandtrø og Morten Christensen og drives av hotelldirektør Morten Christensen under Unike Hoteller kjeden.

Priser 
 Vertskapsprisen fra Norsk Hotell- og Restaurant Forening
 1997 Bevaringsprisen fra Foreningen gamle Sandefjord

Eksterne lenker 
 Hotel Kong Carls hjemmeside
 De historiske hotell & spisesteder

Hoteller i Vestfold og Telemark
Samferdsel i Sandefjord
De Historiske Hotel og Spisesteder
Byggverk i Sandefjord
Multiplattform

Multiplattform-programvare eller kryssplattform-programvare er programvare som kan kjøres under flere forskjellige operativsystemer.

Eksempler 
 Mozilla Firefox
 Mozilla Thunderbird
 OpenOffice.org
 GIMP

Programvare
Smeden

Smeden er ei grend i Haugsbygd på Ringerike i Viken. Grenda ligger langs riksvei 241, omkring midtveis  mellom Norderhov og Jevnaker. Rett på oversiden av Smeden ligger Bølgentoppen, som blant annet huser den gamle storgården Bølgen. Like ved Smeden ble også det berømte Gjermundbufunnet gjort i 1943. I området mellom Smeden og Haug kirke, som ligger i bunnen av en lang vestskråning, ligger et av Ringerikes største boligfelt.

Området har trolig fått navn etter en smed som hadde tilhold her en gang i tiden men lite er kjent omkring dette. Under andre verdenskrig raste noen av de verste kampene i Norge gjennom Haugsbygd. Ved Smeden var noen av de hardeste trefningene. Mange ble drept og en rekke hus brant til grunnen.

Se også 
 Haugsbygd

Norderhovs geografi
Øyvind Gunnarsjaa

Øyvind Gunnarsjaa (Øyvind Ulf Gunnarsjaa) (født 11. april 1942 i Sandvika) er en norsk arkitekt.

Gunnarsjaa ble utdannet ved NTH der han tok sin diplom i 1965. Han var medstifter i 1979 av Arkitektene Furuholmen Gunnarsjaa Kolstad og i 1984 av Gunnarsjaa + Kolstad AS Arkitekter MNAL. Han er prisbelønnet som arktitekt.

Øyvind Gunnarsjaa er bror til arkitekt Arne Gunnarsjaa og far til forlagsredaktøren Ida Berntsen.
Han er gift med psykolog Hilde Wilberg.

Norske arkitekter
Sundts premie
Personer fra Bærum kommune
Fødsler i 1942
Bill Frisell

Bill Frisell (født 18. mars 1951 i Baltimore) er en amerikansk jazzmusiker (gitar), kjent fra en rekke innspillinger og samarbeid med norske musikere.

Frisell har, utover flere titalls utgivelser, spilt i Jan Garbarek group (1981–83).
Han var i Jazz jorda rundt med Kenny Wollesen trommer og Tony Scherr bass (9.3.07).
I 858-kvartett med Hank Roberts cello, Jenny Scheinman fiolin og Eyvind Kang bratsj var han på Vossajazz 2007.  Tidligere har han besøkt Kongsberg Jazzfestival (1993, 2006) og Moldejazz (1981/82/88/90/91/95), hvorfra man fikk utgivelsen Molde Concert med Arild Andersen (1981).

Referanser

Eksterne lenker   
 
 
 

Jazzgitarister fra USA
Personer fra Baltimore